## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/172-1/2016.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2016. február 18-án 11.00 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

Pem Imre elnökhelyettes

Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Nagyné Horváth Mária pénzügyi ügyintéző, Tóth János informatikus, Döméné Domonkos Bernadett jegyzőkönyvvezető, Tapolcai Városi Televízió munkatársai.

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai nyilvános ülésén a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

**Tapolca Város Német Nemzetiségi Önkormányzata Képviselő-testülete**

**3 igen szavazattal – egyhangúan - az alábbi határozatot hozza:**

**1/2016. (II.18.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontokat tárgyalja.

**NAPIREND**

**1) Tapolca Város Német Nemzetiségi Önkormányzata 2016. évi költségvetésének tárgyalása**

*Előterjesztő: Molnár Attila, a Német Nemzetiségi Önkormányzat elnöke*

**2) Tapolca Város Önkormányzatával kötendő együttműködési megállapodás jóváhagyása**

### *Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

**1) Tapolca Város Német Nemzetiségi Önkormányzata 2016. évi költségvetésének tárgyalása**

*Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Az előterjesztés ismertetése után kérdezi, hogy a hivatal részéről van-e az előterjesztéshez kiegészítés.

**Nagyné Horváth Mária pénzügyi ügyintéző**: Nem kíván az előterjesztéshez kiegészítést tenni, a 2015. évi teljesítési adatokat vették figyelembe az előterjesztés elkészítésekor.

**Molnár Attila elnök**: A feladatalapú támogatás felhasználásáról kötelesek beszámolót készíteni a támogató részére? Van ilyen kötelezettsége az önkormányzatnak?

**Nagyné Horváth Mária pénzügyi ügyintéző**: Az állami költségvetésből adott támogatásokkal el kell számolni, ez azonban a beszámolás során megtörténik.

**Molnár Attila elnök:** Ez a költségvetési tétel sokkal magasabb, mint az előző években volt. Könnyebb lesz a gazdálkodás, bízik benne, hogy ugyanúgy el tudják végezni a feladataikat, ilyen költségvetési támogatással nem lesz gondjuk. A feladatalapú támogatásra pályázni kell? Ez mit jelent az önkormányzat számára?

**Nagyné Horváth Mária pénzügyi ügyintéző**: Ha nyer az önkormányzat, ennek összegével meg lehet emelni a költségvetés végösszegét, majd az ülések során módosíthatják. Ezeket az összegeket viszont csak arra lehet elkölteni, amit a pályázat megenged.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Tapolca Város Német Nemzetiségi Önkormányzata Képviselő-testülete**

**3 igen szavazattal – egyhangúan - az alábbi határozatot hozza:**

**2/2016. (II.18.) Nkt. HATÁROZAT**

Tapolca Város Német Nemzetiségi Önkormányzata nem rendelkezik a Stabilitási tv. 45. § (1) bekezdés a) pontja szerinti bevételekkel és az elkövetkezendő három évben sem tervez ilyen bevételt. Nem rendelkezik és a jövőben sem kíván rendelkezni adósságot keletkeztető ügyletekkel.

**Tapolca Város Német Nemzetiségi Önkormányzata Képviselő-testülete**

**3 igen szavazattal – egyhangúan - az alábbi határozatot hozza:**

**3/2016. (II.18.) Nkt. HATÁROZAT**

Tapolca Város Német Nemzetiségi Önkormányzata a 2016. évi költségvetéséről szóló határozatát elfogadja és 3/2016. (II.18.) számon Nkt. határozatai közé iktatja.

**2) Tapolca Város Önkormányzatával kötendő együttműködési megállapodás jóváhagyása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Tájékoztatja a megjelenteket, hogy a Német Nemzetiségi Önkormányzat 2012-ben kötött először együttműködési megállapodást Tapolca Város Önkormányzatával. Ez a megállapodás minden évben felülvizsgálatra került. Jelen esetben mekkora a változás az előző megállapodáshoz képest?

**Dr. Rozgonyi Viktória aljegyző**: Tájékoztatja a képviselő-testület tagjait, hogy időközben megváltozott a hivatal elnevezése Tapolcai Közös Önkormányzati Hivatalra, valamint változtak a költségvetés tervezésére és előkészítésére vonatkozó szabályok. Nem kell koncepciót készíteni, ezek átvezetése és kivezetése történt a megállapodásban. Egyéb tartalmi változások nincsenek a megállapodásban, csak ami a jogszabályi változásokon alapul. A holnapi nap folyamán Tapolca Város Önkormányzata Képviselő-testülete is megtárgyalja ezt az előterjesztést, tájékoztatásul mondja, hogy az Ügyrendi Bizottság ülésén egyhangúlag támogatták a megállapodás elfogadását.

**Molnár Attila elnök**: Bízik benne, hogy Tapolca Város Önkormányzata Képviselő-testülete is támogatni fogja a megállapodás elfogadását. Látja, hogy nincsen időpont megjelölve a megállapodás aláírására, erre mikor kerülhet sor?

**Dr. Rozgonyi Viktória aljegyző**: Először Tapolca Város Önkormányzata Képviselő-testületének is döntenie kell erről, ezután a jövő héten hétfőn vagy kedden már sor kerülhet az megállapodás aláírására.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Tapolca Város Német Nemzetiségi Önkormányzata Képviselő-testülete**

**3 igen szavazattal – egyhangúan - az alábbi határozatot hozza:**

**4/2016. (II.18.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a Tapolca Város Önkormányzatával kötendő, a nemzetiségi önkormányzati feladatok ellátásáról szóló együttműködési megállapodást a határozat 1. számú mellékletében foglaltak szerint elfogadja, ezzel egyidejűleg a Tapolca Város Önkormányzatával 2012. június 19-én kötött együttműködési megállapodás hatályát veszti.

Felhatalmazza a Német Nemzetiségi Önkormányzat Elnökét a megállapodás aláírására.

**Határidő:** azonnal

**Felelős:** elnök

**Molnár Attila elnök**: Nem érkezett a tavalyi évről támogatás?

**Nagyné Horváth Mária pénzügyi ügyintéző**: Irodavezető Asszony nem adott erről tájékoztatást. Ha érkezett is valami, biztosan megy a maga útján.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 11.10 órakor bezárja.

**K.m.f.**

**Molnár Attila Pem Imre**

**elnök elnökhelyettes**